**Задания для 5-8 класса (2 тур) 2015 -16 г.**

1. **Текст барлыҡҡа килһен өсөн, һөйләмдәрҙе бер тәртипкә урынлаштырығыҙ:**

А. Аҡмулла бөгөн дә үҙенең туған халҡын: “Башҡорттарым, уҡыу кәрәк, уҡыу кәрәк!” – тип өндәп торғандай.

Б. Уларҙың бер өлөшө Башҡортостанға арналған.

В. Туҡһанбай ауылы урамына итеп, Аҡмулла музейы тапҡырына килеп төшөү менән, юлдың өҫкө яғында юғары зауыҡ менән эшләнгән стендтар иғтибарҙы йәлеп итә.

Г. Стендтың уртаһында – бөйөк шағирҙың портреты, һәр ике яҡта – башҡорт һәм рус телдәрендә шиғырҙарынан өҙөктәр.

1. ***Председателдән берәүҙәр бер нәмә һорай, икенселәр икенсе нәмә таптыра*** һөйләменең эйәләре ниндәй һүҙ төркөмөнән килгән?
2. **Төп башҡорт һүҙен табығыҙ:**

А. Ағас;

Б. Кирбес;

В. Мөғәллим;

Г. Алма.

4. **Ҡылымдың ҡайһы һөйкәлеш формаһы ҡылымдарҙың тамыры йәки нигеҙе менән тап килә:**

А. Хәбәр һөйкәлеше;

Б. Шарт һөйкәлеше;

В. Теләк һөйкәлеше;

Г. Бойороҡ һөйкәлеше.

5. ***Илле йыл үтеүгә ҡарамаҫтан, әле лә һағынып иҫкә алыр кешеләрем күп*** һөйләмендә өтөр ни өсөн ҡуйыла?

6. *Йондоҙҙар еҙ һиҙәптәй йым-йым итеп ялтырай. Көмөш миҙалға оҡшап, балҡып тора ялтыр ай.* Һөйләмендә аҫтына һыҙылған һүҙҙәр омонимдарҙың ниндәй төрөнә ҡарай?

7. ***АРЫШ, ЭШЛӘПӘ*** – был ниндәй күренеш?

8. ***Ҡара диңгеҙ*** һүҙенең яһалышы?

9. **Юлдаш, ҡурайсы** һүҙҙәренең ялғау төрөн билдәләгеҙ?

10. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән һүҙҙәр ниндәй килештә килгәнен билдәләгеҙ.

11. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгәнен билдәләгеҙ.

12. Ҡылымдарҙың яһалышын билдәләгеҙ: ***ауыҙ ит, күнең ас, ҡаршы ал, хәл йый.***

13. **Һеҙ йәшһегеҙ** Һөйләменең хәбәре ниндәй һүҙ төркөмөнән килгән?

14. ***Ҡыҙ оҙатырға барырһың***. Аҫтына һыҙылған ҡылымдың заманын билдәләгеҙ.

15. ***Һай, көндөң матурлығы, һай кәйефтең шәплеге***. Бирелгән һөйләмдән ымлыҡтарҙы табып, мәғәнәһен билдәләгеҙ.

**16. Башҡорт тел ғилеменең фонетика өлкәһендә эшләгән ғалимдар ғына күрһәтелгән яуапты билдәләгәҙ:**

а) М.Х. Әхтәмов, Ф.Ғ. Хисамитдинова, Б.Ғ. Әхмәтшин

б) Ж.Ғ.Кейекбаев, Э.Ф. Ишбирҙин, Н.Х. Ишбулатов

в) М.В.Зәйнуллин, Р.Ғ. Аҙнағолов, З.Ф. Шәйхисламова

г) Ғ.Ғ.Сәйетбатталов, Д.С. Тикеев, Ҡ.З. Әхмәров

**17.** Бирелгән һүҙҙәр араһынан нәҙеклек билдәһе яҙылырға тейешле һүҙҙе табығыҙ:

а) Гөл…ямал

б) мәс…әлә

в) тә…ҫорат

г) дөрөҫ яуап юҡ

**18.** Бирелгән ситләтелгән телмәрҙе тура телмәргә әйләндереп яҙығыҙ:

*Хаммат үткән бер хатында, фронтҡа барғас, ниндәйҙер бер рус һалдатынан рус хәрефтәрен өйрәнеп алыуы, шул арҡала хатҡа адресты хәҙер үҙе яҙа белеүе тураһында ҡыуанып яҙғайны (3.Биишева).*

**19. *Гөлйөҙөм ҡалтыранған ҡулдары менән кейенә һалды*** һөйләменең аныҡлаусыһы ниндәй һүҙ төркөмөнән килгән?

а) исемдән

б) сифаттан

в) сифат ҡылымдан

г) был һөйләмдә аныҡлаусы юҡ

**20. *Бөгөн йәкшәмбе (?) эшселәрҙең ял көндәре*.** Был һөйләмдә ниндәй тыныш билдәһе ҡуйырға кәрәк?